CELEX: 32016D2229
Language: et
Date: 2016-12-09 00:00:00
Title: Komisjoni rakendusotsus (EL) 2016/2229, 9. detsember 2016, millega lõpetatakse Euroopa Parlamendi ja nõukogu määruse (EL) 2016/1036 artikli 11 lõike 3 kohane osaline vahepealne läbivaatamine seoses dumpinguvastaste meetmetega, mis kehtivad Hiina Rahvavabariigist pärit naatriumglükonaadi impordi suhtes, ning mis piirdub Hiina eksportiva tootjaga Shandong Kaison

10.12.2016   
            
            
               ET
            
            
               Euroopa Liidu Teataja
            
            
               L 336/40
            
         KOMISJONI RAKENDUSOTSUS (EL) 2016/2229,
   9. detsember 2016,
   millega lõpetatakse Euroopa Parlamendi ja nõukogu määruse (EL) 2016/1036 artikli 11 lõike 3 kohane osaline vahepealne läbivaatamine seoses dumpinguvastaste meetmetega, mis kehtivad Hiina Rahvavabariigist pärit naatriumglükonaadi impordi suhtes, ning mis piirdub Hiina eksportiva tootjaga Shandong Kaison
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed, (1) (edaspidi „alusmäärus“), eriti selle artikli 9 lõiget 1,
   ning arvestades järgmist:
   1.   MENETLUS
   
   1.1.   Kehtivad meetmed
   
   
               (1)
            
            
               Rakendusmäärusega (EL) nr 965/2010 (2) kehtestas nõukogu lõpliku dumpinguvastase tollimaksu Hiina Rahvavabariigist pärit kuiva naatriumglükonaadi impordi suhtes, mille tolliliidu ja -statistika number (CUS) on 0023277-9 ja mille CASi (Chemical Abstracts Service) registrinumber on 527–07-1 ning mida praegu deklareeritakse CN-koodiga ex 2918 16 00 (TARICi kood 2918160010).
            
         1.2   Läbivaatamistaotlus
   
   
               (2)
            
            
               Komisjon sai ettevõtjatelt Jungbunzlauer SA ja Roquette Italia SpA (edaspidi „taotluse esitajad“) taotluse osaliseks vahepealseks läbivaatamiseks nõukogu määruse (EÜ) nr 1225/2009 (3) artikli 11 lõike 3 kohaselt. Taotlus piirdus dumpingu uurimisega seoses Hiina Rahvavabariigi (edaspidi „Hiina RV“) eksportiva tootjaga Shandong Kaison.
            
         1.3   Läbivaatamise algatamine
   
   
               (3)
            
            
               Pärast liikmesriikide teavitamist jõudis komisjon seisukohale, et taotlus sisaldab piisavalt esmapilgul usutavaid tõendeid, et algatada osaline vahepealne läbivaatamine, ja teatas 19. veebruaril 2016. aastal Euroopa Liidu Teatajas avaldatud algatamisteates (4) määruse (EÜ) nr 1225/2009 (kaitse kohta dumpinguhinnaga impordi eest riikidest, mis ei ole Euroopa Ühenduse liikmed) artikli 11 lõike 3 kohasest osalise vahepealse läbivaatamise algatamisest, mis piirdub Shandong Kaisoniga seotud dumpingu uurimisega.
            
         2.   TAOTLUSE TAGASIVÕTMINE JA MENETLUSE LÕPETAMINE
   
   
               (4)
            
            
               22. septembril 2016 komisjonile saadetud kirjas võtsid taotlejad oma läbivaatamistaotluse tagasi.
            
         
               (5)
            
            
               Alusmääruse artikli 9 lõike 1 kohaselt võib menetluse lõpetada, kui taotlus võetakse tagasi ja kui lõpetamine ei ole vastuolus liidu huvidega.
            
         
               (6)
            
            
               Uurimise käigus ei ilmnenud ühtegi asjaolu, mis oleks näidanud, et lõpetamine oleks vastuolus liidu huvidega. Seega leiab komisjon, et see uurimine tuleks lõpetada. Huvitatud isikuid teavitati sellest ja neile anti võimalus esitada märkusi. Ühtegi märkust ei esitatud.
            
         
               (7)
            
            
               Seepärast järeldab komisjon, et Hiina RVst pärit naatriumglükonaadi impordi suhtes käimasolev osaline vahepealne läbivaatamine tuleks lõpetada.
            
         
               (8)
            
            
               Käesolev otsus on kooskõlas alusmääruse artikli 15 lõike 1 alusel moodustatud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Lõpetatakse Hiina Rahvavabariigist pärit naatriumglükonaadi impordi suhtes kehtestatud dumpinguvastaste meetmete osaline vahepealne läbivaatamine ilma kehtivat dumpinguvastase tollimaksu määra muutmata.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 9. detsember 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 176, 30.6.2016, lk 21.
   
      (2)  Nõukogu 25. oktoobri 2010. aasta rakendusmäärus (EL) nr 965/2010, millega kehtestatakse Hiina Rahvavabariigist pärit naatriumglükonaadi impordi suhtes lõplik dumpinguvastane tollimaks ning nõutakse lõplikult sisse selle suhtes kehtestatud ajutine tollimaks (ELT L 282, 28.10.2010, lk 24).
   
      (3)  Nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (ELT L 343, 22.12.2009, lk 51). Käesolev määrus on kodifitseeritud alusmäärusega.
   
      (4)  Teade Hiina Rahvavabariigist pärit naatriumglükonaadi impordi suhtes kohaldatavate dumpinguvastaste meetmete osalise vahepealse läbivaatamise algatamise kohta ühe Hiina eksportiva tootja puhul (Shandong Kaison) (ELT C 64, 19.2.2016, lk 4).